text: Andaligi sangurin hevur frá fyrsta degi havt sítt stóra pláss á møtum og samkomum í Kristnastovu. Lovsangur og felagssangur hevur ljóðað, men eisini framførdir sangir, solosangir og sangir, sungnir av smærri bólkum.
  Ja, eisini sangkór hava verið at hoyrt av og á. Í 1983 var fyrsta royndin gjørd, tá eitt kór fór undir at venja og varð stjórnað av Ólavi Jøkladal, ið tá var í Danmark í útbúgvingarørindum.
  Myndin her er tikin fríggjakvøldið 12. mars 1983, tá tað var sangfundur í Kristnastovu við luttøku av sangkórinum, men eisini var annar sangur á skránni m.a. við børnum.
  Hetta sæst av greinastubba í blaðnum Boðberin, sum Kristnastova gav út í mong ár. Yvirskriftin er “Eitt gott sangkvøld”, og har verður mett, at eini 80 fólk vóru á møti tá. Tað kann undra í dag, at vit eisini so tíðiliga í tíðini kundu vera so mong. Sangkórið luttók á einstøkum møtum hesa tíðina, men hevði ikki so langa livitíð. Brotið úr blaðnum Boðberin sæst niðanfyri her.
text: #000001
text: Fóru út á gongugøtur við góða boðskapinum
text: #000004